Nafarroako Parlamentuko Mahaiak, 2022ko maiatzaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Miguel Bujanda Cirauqui jaunak aurkezturiko galdera, Lurralde Kohesiorako Departamentuak Nafarroako Ubidearen 2. fasea egiteko proiektua izapidetu eta gauzatzeko eskumenari buruzkoa (10-22/PES-00162).

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko maiatzaren 23an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Miguel Bujanda Cirauqui jaunak, Legebiltzarraren Erregelamenduan ezarritakoaren babesean, galdera hau aurkezten dio Lurralde Kohesiorako kontseilariari, idatziz erantzun dakion.

Zure departamentua al da Nafarroako Ubidearen 2. fasearen proiektua eta exekuzioa izapide guztiak egiteko eskumenak dituena?

Ezezkoan, Nafarroako Ubidearen 2. fasearen proiektu zein exekuzioaren zer zatiri dagokio?

Iruñean, 2022ko maiatzaren 16an

Foru parlamentaria: Miguel Bujanda Cirauqui